નવી દિલ્હી: છેલ્લાં ચાર વર્ષમાં દેશના વિવિધ રાજકીય પક્ષોને વિવિધ કોર્પોરેટ કંપનીઓ અને બિઝનેસ હાઉસ તરફથી કુલ 856.77 કરોડની રકમ ફંડ તરીકે મળી છે. એસોસીએશન ફોર ડેમોક્રેટિક રિફોર્મ્સ (એડીઆર)એ તૈયાર કરેલા અહેવાલમાં આ વિગત જણાવવામાં આવી છે. આ આંકડા નાણાકીય વર્ષ 2012-13 અને 2015-16 દરમિયાન વિવિધ રાજકીય પક્ષોને મળેલા ફંડની વિગત પરથી મળ્યા છે, જોકે કુલ ફંડમાંથી ભાજપને સૌથી વધુ 705.81 કરોડની રકમ ફંડ તરીકે મળી હોવાનું બહાર આવ્યું છે, જેમાં આ રકમમાંથી 89 ટકા રકમ કંપનીઓએ આપી છે.